
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1900 

22 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός συμπληρωματικής αποζημίωσης των 


πληγέντων από τις πλημμύρες της 3ης, 4ης και 5ης 
Νοεμβρίου 2001 σε περιοχές της Ανατολικής Αττι¬ 
κής. 1 

Συγκρότηση Νομοπαρασκευαστικής Επιτροπής για 
την αναθεώρηση και τον εκσυγχρονισμό της Νομο¬ 
θεσίας Αρτοποιίας σύμφωνα με τον Ν. 2156/1993 
(άρθρο 6). 2 


Τροποποίηση της υπ’ αριθμ. 31128/26.7.2002 κοινής 
απόφασής μας «Πρόγραμμα απόκτησης εργασια¬ 
κής εμπειρίας 3ΤΑΟΕ 2002 στοντομέατης Πληρο¬ 
φορικής» ως προς την παράγραφο επίλυσης δια¬ 
φορών, που προκύπτουν κατά τη διαδικασία της 


υλοποίησής του. 3 

Ανάκληση της 11866/11.6.2004 απόφασης του Υφυ¬ 
πουργού Απασχόλησης και Κοινωνικής Προστα¬ 
σίας. 4 

Έγκριση υπερωριακής απασχόλησης υπαλλήλων του 
Ιδρύματος Κρατικών Υποτροφιών (ΙΚΥ). 5 

Καθιέρωση υπερωριακής εργασίας και κατανομή αυ¬ 
τής στο τακτικό προσωπικό του Γεωτεχνικού Επι¬ 
μελητηρίου Ελλάδος (ΓΕΩΤ.Ε.Ε.) Ν.Π.Δ.Δ. γιατο β' 
εξάμηνο του έτους 2004. 6 

Καθιέρωση υπερωριακής εργασίας και κατανομή αυ¬ 
τής σε υπαλλήλους του Υπ. Αγροτικής Ανάπτυξης 
και Τροφίμων με σχέση εργασίας I. Δ. αορίστου 
χρόνου. 7 

Οικονομική ενίσχυση των οδηγών επιβατικών αυτοκι¬ 
νήτων δημόσιας χρήσης για τις γιορτές των Χρι¬ 
στουγέννων έτους 2004. 8 

Καθορισμός ύψους επιδομάτων οίκοι περίθαλψης, 
ασθένειας, λουτροθεραπείας και τοκετού που πα¬ 
ρέχει ο Οίκος Ναύτου σε ασφαλισμένους του. 9 

Καθορισμός ύψους μηνιαίου εξωιδρυματικού επιδό¬ 
ματος ετών 2004 - 2005 για τους ασφαλισμένους 
Ο.Ν. που πάσχουν από Τετραπληγία - Παραπλη¬ 
γία. 10 


ΑΠΟΦΑΣΕΙ Σ 

Αριθ. 49815/Β.3222 (1) 

Καθορισμός συμπληρωματικής αποζημίωσης των πληγέ¬ 
ντων από τις πλημμύρες της 3ης, 4ης και 5ης Νοεμ¬ 
βρίου 2001 σε περιοχές της Ανατολικής Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/1997 (ΦΕΚ 
17/τ.Α'/18.2.1997) κατάργηση φορολογικών απαλλαγών 
και άλλες διατάξεις. 

2. Τις διατάξεις του Ν. 1558/1985 (ΦΕΚ 137/τ Α'/1985) 
«Κυβέρνηση και Κυβερνητικά Όργανα» όπως αυτός τρο¬ 
ποποιήθηκε και συμπληρώθηκε με το Ν. 2081/1992 (ΦΕΚ 
Α' 154). 

3. Το άρθρο 22 του Ν. 2362/1995 (ΦΕΚ 247/τ. Α'/ 
27.11.1995) «Περί Κωδικός Δημοσίου Λογιστικού». 

4. Την Κοινή Απόφαση του Υπουργού Οικονομίας και Οι¬ 
κονομικών και Υφυπουργών Εσωτερικών, Δημ. Διοίκησης 
και Αποκέντρωσης, Οικονομίας και Οικονομικών και ΠΕ- 
ΧΩΔΕ υπ’ αριθμ. 11107/Α32/13.3.2002 (ΦΕΚ 365/Β7 
21.3.2002) με την οποία οριοθετούνται οι περιοχές Ανα¬ 
τολικής Αττικής που επλήγησαν από τις πλημμύρες της 
3ης, 4ης και 5ης Νοεμβρίου 2001. 

5. Το με αριθ. 3744/13.7.2004 έγγραφο της Νομαρχια¬ 
κής Αυτοδιοίκησης Ανατολικής Αττικής αναφορικά με 
επανεξέταση αιτήσεων πλημμυροπαθών της Ανατολικής 
Αττικής 3ης, 4ης και 5ης Νοεμβρίου 2001. 

6. Την ΚΥΑ αριθμ. 12598/Β.434/24.2.2003 (ΦΕΚ 248/τ. 
Β73.3.2003) των Υπουργών Οικονομίας και Οικονομικών, 
Ανάπτυξης και ΠΕΧΩΔΕ. 

7. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές της Ανα¬ 
τολικής Αττικής και υπέστησαν ζημίες από τις πλημμύρες 
της 3ης, 4ης και 5ης Νοεμβρίου 2001, αποφασίζουμε: 

Άρθρο 1 

1. Παρέχεται συμπληρωματική επιχορήγηση για την 
αντιμετώπιση των ζημιών που προκλήθηκαν από τις πλημ- 

μύρες της 3ης, 4ης και 5ης Νοεμβρίου 2001 σε περιοχές 
της Ανατολικής Αττικής οι οποίες έχουν οριοθετηθεί με 
την ΚΥΑ αριθμ. 1107/Α32/13.3.2002 (ΦΕΚ 365/Β7 
21.3.2002) του Υπουργού Εθνικής Οικονομίας και Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕΧΩΔΕ σε βιομηχανικές και 
βιοτεχνικές μονάδες, εμπορικά καταστήματα, αγροτικές 
εκμεταλλεύσεις, άλλες επιχειρήσεις και μη κερδοσκοπι¬ 
κού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν ως ολοσχερώς κατεστραμμένα από τις πλημ¬ 
μύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 5.200 ευρώ 
περίπου και θα βαρύνει τον Προϋπολογισμό των Δημο¬ 
σίων Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθ. Α2-3031 (2) 

Συγκρότηση Νομοπαρασκευαστικής Επιτροπής για την 
αναθεώρηση και τον εκσυγχρονισμό της Νομοθε¬ 
σίας Αρτοποιίας σύμφωνα με τον Ν. 2156/1993 (άρ¬ 
θρο 6). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των: 

α. Ν. 1558/1985 «Κυβέρνηση και Κυβερνητικά όργανα» 
όπως ισχύει. 

β. Του άρθρου 6του Ν. 2156/1993 Συμπλήρωση του Ν. 
1703/1987 «Ρύθμιση μισθώσεων κατοικιών» και άλλες 
διατάξεις. 

γ. ΠΔ 397/1988 «Οργανισμός του Υπουργείου Εμπορί¬ 
ου» όπως ισχύει. 


δ. Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου, στο Υπουργείο Ανάπτυξης», όπως ισχύει μετά την 
έκδοση του Π.Δ. 122/2004 «Ανασύσταση του Υπουργείου 
Τουρισμού». 

ε. Π.Δ. 59/1996 «Σύσταση Γενικής Γραμματείας Εμπο¬ 
ρίου στο Υπουργείο Ανάπτυξης». 

στ. Ν. 2065/1992 (ΦΕΚ 113/Α/1992), Άρθρο 65, «Ανα¬ 
μόρφωση της άμεσης φορολογίας και άλλες διατάξεις». 

ζ. Ν. 1338/1983 «Εφαρμογή του Κοινοτικού Δικαίου», 
όπως ισχύει. 

2. Την κοινή απόφαση Δ15/Φ 19/Οικ.4889/24.3.2004του 
Πρωθυπουργού και Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης Γεώργιο Σα- 
λαγκούδη και Ιωάννη Παπαθανασίου». 

3. Την ανάγκη σύστασης Νομοπαρασκευαστικής Επι¬ 
τροπής για την επεξεργασία και αναθεώρηση της ισχύου- 
σας Νομοθεσίας Αρτοποιίας, αποφασίζουμε: 

Α. Συγκροτούμε Νομοπαρασκευαστική Επιτροπή, για 
την επεξεργασία της Νομοθεσίας Αρτοποιίας και ορίζου¬ 
με ως μέλη αυτής τους παρακάτω: 

1. Την Σινανιώτη Αριστέα, Αναπληρώτρια Καθηγήτρια 
Νομικών του Πανεπιστημίου Πειραιά. 

2. Τον Σαρημπεγιόγλου Νικόλαο, Προϊστάμενο Τμήμα¬ 
τος της Γενικής Γραμματείας Βιομηχανίας με αναπληρω¬ 
τή τον Φυτσιλή Φώτιο, της ίδιας Γ ραμματείας. 

3. Την Παπασωτηρίου Αικατερίνη, Προϊστάμενο Τμήμα¬ 
τος της Γενικής Γ ραμματείας Εμπορίου με αναπληρωτή 
τον Γιαμούζη Βασίλειο, Προϊστάμενο Τμήματος της ίδιας 
Γ ραμματείας. 

4. Την Γεωργία Γρίτζαλη, τεχνολόγο Τροφίμων του 
Ε.Φ.Ε.Τ. 

5. Τον Δαβαρά Δημήτριο, της Ομοσπονδίας Αρτοποιών 
Ελλάδος με αναπληρωτή τον Έξαρχο Ηλία, της ίδιας 
Ομοσπονδίας. 

6. ΤονΠανάγο Θεόδωρο, Δικηγόρο, σύμβουλο της Γ. Γ. 
Εμπορίου. 

7. Τον Μίχαλο Κωνσταντίνο, σύμβουλο του Υφυπουρ¬ 
γού. 

Πρόεδρο της Επιτροπής ορίζουμε την Σινανιώτη Αρι- 
στέα, Αναπληρώτρια Καθηγήτρια Νομικών του Πανεπι¬ 
στημίου Πειραιά. 

Γραμματείς της Επιτροπής ορίζουμε τις: 

α) Σταμουλάκη Στυλιανή, υπάλληλο κατηγορίας Π.Ε. με 
βαθμό Δ.Ε. της Δ/νσης Τιμών Τροφίμων Ποτών του 
Υπουργείου Ανάπτυξης και 

β) Γκρίμπα Ευαγγελία, υπάλληλο κατηγορίας Π.Ε. με 
βαθμό Δ.Ε. της Δ/νσης Τιμών Τροφίμων Ποτών του 
Υπουργείου Ανάπτυξης. 

Β. Το έργο της επιτροπής θα πρέπει να περατωθεί, το 
βραδύτερο, μέχρι την 31η Ιανουάριου 2005. 

Γ. Η αμοιβή των μελών (τακτικών - αναπληρωματικών) 
και των γραμματέων Νομοπαρασκευαστικής Επιτροπής 
θα καθορισθεί με κοινή Απόφαση των Υπουργών Οικονο¬ 
μίας & Οικονομικών και Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2004 

Ο ΥΠΟΥΡΓΟΣ 

ΔΗ Μ. ΣΙΟΥΦΑΣ 

Αριθ. 33092 (3) 

Τροποποίηση της υπ’ αριθμ. 31128/26.7.2002 κοινής από¬ 
φασής μας «Πρόγραμμα απόκτησης εργασιακής 
εμπειρίας 8ΤΑΟΕ 2002 στον τομέα της Πληροφορι¬ 
κής» ως προς την παράγραφο επίλυσης διαφορών, 
που προκύπτουν κατά τη διαδικασία της υλοποίησής 
του. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α71985). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α716.6.1998), όπως 
τροποποιήθηκε και ισχύει σήμερα. 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α71969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α76.11.2001). 

4. Τις διατάξεις του άρθρου 16, παράγραφος 2 του Ν. 
3144/2003. 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Το Επιχειρησιακό Πρόγραμμα «Απασχόληση και 
Επαγγελματική Κατάρτιση», Άξονας 1 Μέτρο 1-4 «Ενί¬ 
σχυση και αναβάθμιση των Προγραμμάτων προώθησης 
της απασχόλησης ανέργων», στα πλαίσια του Γ Κοινοτι¬ 
κού Πλαισίου Στήριξης. 

7. Τις διατάξεις του άρθρου 29 του Ν. 1262/1982 «Για 
την παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συ¬ 
ναφών διατάξεων» όπως τροποποιήθηκε με τα άρθρα 6 
και 7του Ν. 1836/1989 και το άρθρο 6του Ν. 2434/1996. 

8. Την υπ’ αριθμ 2844/26.10.2004 απόφαση του Δ.Σ. του 
ΟΑΕΔ (αριθμ. συνεδρ. 40/26.10.2004) που μας υποβλή¬ 
θηκε με το υπ’ αριθμ. 1026/4.11.2004 έγγραφό του. 

9. Την υπ’ αριθμ. 31128/26.7.2002 Κ.Υ.Α. των υπουργών 
ΕΣ.Δ.Δ.Α, Οικονομίας και Οικονομικών και Εργασίας και 
Κοινωνικών Ασφαλίσεων «Πρόγραμμα απόκτησης εργα¬ 
σιακής εμπειρίας 3ΤΑΟΕ 2002 στον τομέα της Πληροφο¬ 
ρικής και Επικοινωνιών». 

10. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Τροποποιούμε την υπ’ αριθμ. 31128/26.7.2002 κοινή 
απόφασή μας «Πρόγραμμα απόκτησης εργασιακής 
εμπειρίας 3ΤΑΟΕ 2002 στοντομέατης Πληροφορικής και 
Επικοινωνιών», αντικαθιστώντας το σημείο επίλυσης δια¬ 
φορών αυτής, ως εξής: 

«Οποιαδήποτε διαφορά προκύψει στο παραπάνω πρό¬ 
γραμμα, θα επιλύεται με απόφαση Ειδικής Επιτροπής. Η 
Ειδική Επιτροπή, έργο της οποίας θα αποτελέσει η εξέτα¬ 
ση ενστάσεων, συγκροτείται με απόφαση του Υπουργού 
Απασχόλησης και Κοινωνικής Προστασίας και απαρτίζε¬ 
ται από: 

Πρόεδρος: 

Ο Α' Αντιπρόεδρος του ΟΑΕΔ 

Μέλη: 


Ο ΒΆντιπρόεδρος του ΟΑΕΔ 

Ο Δ/ντής της Δ/νσης Απασχόλησης του ΟΑΕΔ 

Ο Δ/ντής της Δ/νσης Ασφάλισης του ΟΑΕΔ 

Μέλος του Δ.Σ. του ΟΑΕΔ 

Ο Κυβερνητικός Επίτροπος 

Γ ραμματείς: 

Μόνιμος υπάλληλος του ΟΑΕΔ με τον νόμιμο αναπλη¬ 
ρωτή του. 

Εισηγητές: 

Μόνιμοι υπάλληλοι της Δ/νσης Απασχόλησης και της 
Υπηρεσίας Ειδικών Κοινωνικών Ομάδων του ΟΑΕΔ, με 
τους νόμιμους αναπληρωτές τους. 

Σε περίπτωση κωλύματος ο Πρόεδρος αναπληρώνεται 
από το μέλος της Ειδικής Επιτροπής τον Β' Αντιπρόεδρο 
του ΟΑΕΔ. 

Η ένσταση θα υποβάλλεται στη Διοίκηση του ΟΑΕΔ μέ¬ 
σω της υπηρεσίας στην οποία έχει κατατεθεί η αίτηση του 
για ένταξη στο πρόγραμμα, μέσα σε (30) ημέρες από την 
κοινοποίηση της απόρριψης του αιτήματος από την υπη¬ 
ρεσία ή της απορριπτικής απόφασης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2004 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΑΠΟΚΕΝΤΡΩΣΗΣ 

ΠΡΟΚ. ΠΑΥΛΟΠΟΥΛΟΣ ΓΕΩΡΓ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 13593 (4) 

Ανάκληση της 11866/11.6.2004 απόφασης του Υφυπουρ¬ 
γού Απασχόλησης και Κοινωνικής Προστασίας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» όπως τροποποιήθηκε 
μετιςπαρ. 4 καιδτου άρθρου 7του Ν. 1941/1991 και του 
άρθρου 29Ατου ιδίου Νόμου που προστέθηκε με το άρ¬ 
θρο 27του Ν. 2081/1992 (154/Α') και αντικαταστάθηκε με 
το άρθρο 1 παρ. 20 του Ν. 2469/1997 (38/Α') και του άρ¬ 
θρου 5 του Π.Δ. 368/1989 (163/Α'). 

2. Την αριθ. νΐ/2004 Απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ 513/Β71 0.3.2004). 

3. Την αριθ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ 598/Β722.4.2004). 

4. Την ΥΑ 11866/11.6.2004 (ΦΕΚ 943/Β723.6.2004 «Κή¬ 
ρυξη υποχρεωτικής της απόφασης διαιτησίας 2/2004που 
αφορά τους όρους αμοιβής και εργασίας των οδηγών αυ¬ 
τοκινήτων επίτων οποίων λειτουργεί μαλακτήρας σκυρο¬ 
δέματος (μπετονιέρα), οδηγών - χειριστών αντλιών ετοί¬ 
μου σκυροδέματος και των βοηθών τους ως και των ερ¬ 
γατών παραγωγής σκυροδέματος, οι οποίοι 
απασχολούνται σε επιχειρήσεις παραγωγής, εμπορίας 
και αντλήσεως σκυροδέματος που εδρεύουν και λειτουρ¬ 
γούν στην περιοχή Μακεδονίας - Θράκης. 

5. ΤηνΔ.Α. 2/2004 (Π.Κ. 1/15.3.2004). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την αίτηση των α) Α.Ε. «Σκυρόδεμα Αξιού Α.Β.Ε.Ε.», 
β) Α.Ε. «Μπετόν Ευστρατίου Α.Β.Ε.Ε.», γ) Α.Ε. «Κακλαμά- 
νος Μπετόν ΑΒΕΤΕ» και δ) της Α.Ε. «Τέκτων Α.Ε.», για ανά¬ 
κληση της με αριθμό 11866/11.6.2004 απόφασης του 
Υφυπουργού Απασχόλησης και Κοινωνικής Προστασίας. 

7. Τη γνωμοδότηση του Ανώτατου Συμβουλίου Εργα¬ 
σίας κατά τη συνεδρίασή του στις 13.12.2004, αποφασί¬ 
ζουμε: 

Ανακαλούμε την αριθ. 11866/11.6.2004 απόφαση του 
Υφυπουργού Απασχόλησης και Κοινωνικής Προστασίας, 
για κήρυξη υποχρεωτικής της Δ.Α. 2/2004 (Π.Κ. 1/ 
15.3.2004) «που αφοράτους όρους αμοιβής και εργασίας 
των οδηγών αυτοκινήτων επί των οποίων λειτουργεί μα- 
λακτήρας σκυροδέματος (μπετονιέρα), οδηγών - χειρι¬ 
στών αντλιών ετοίμου σκυροδέματος και των βοηθών 
τους ως και των εργατών παραγωγής σκυροδέματος, οι 
οποίοι απασχολούνται σε επιχειρήσεις παραγωγής, 
εμπορίας και αντλήσεως σκυροδέματος που εδρεύουν 
και λειτουργούν στην περιοχή Μακεδονίας - Θράκης», λό¬ 
γω μη συνδρομής των προϋποθέσεων του άρθρου 11 
παρ. 2 του Ν. 1876/1990. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 4824 (5) 

Έγκριση υπερωριακής απασχόλησης υπαλλήλων του 
Ιδρύματος Κρατικών Υποτροφιών (ΙΚΥ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το Π .Δ. 436/1991. 

3. Το Π.Δ. 95/1993, «Καθορισμός αρμοδιοτήτων που 
διατηρούνται από τον Υπουργό Εργασίας. 

4. Το Π.Δ. 372/1995, «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
τοΝ.Δ. 264/1973. 

6. Τις διατάξεις του άρθρου 18 του Π.Δ/τος της 
8.4.1932, περί κωδικοποιήσεως των διατάξεων των Νό¬ 
μων, «περί χρονικών ορίων εργασίας εις τα καταστήματα 
κ.λπ.» που διατηρήθηκε σε ισχύ με το άρθρο 16 του Ν.Δ. 
1037/1971 «περί χρονικών ορίων λειτουργίας καταστημά¬ 
των και εργασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 


κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την αριθ. 2/80345/0004/8.11.1999 Κ.Υ.Α., «Μεταβί¬ 
βαση εξουσίας υπογραφής σύμφωνα με το άρθρο 7 παρ, 
1 του Ν. 1943/1991». 

11. Το άρθρο 16 του Ν. 3205/2003. 

12. Την ΚΥΑ με αρ. πρ. οικ. 2/7093/0022/5.2.2004. 

13. Την απόφαση του Υπουργού Απασχόλησης και Κοιν. 
Προστασίας αριθ. 3836/17.6.2004 (ΦΕΚ 958/Β7 
25.6.2004.) «Καθορισμός ανωτάτων ορίων υπερωριακής 
απασχόλησης των εργαζομένων στις βιομηχανικές, βιο¬ 
τεχνικές επιχειρήσεις, εκμεταλλεύσεις και εργασίες Β' 
ημερολογιακού εξαμήνου 2004». 

14. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμο¬ 
γή της στις διατάξεις του Ν. 2470/1997 (ΦΕΚ 
109/Α730.5.1997). 

15. Το υπ’ αρ. 13768/30.9.2004 έγγραφο του ΙΚΥ και το 
υπ’ αρ. 106855α/Β2/22.11.2004 έγγραφο του Υπουργείου 
Εθνικής Παιδείας και Θρησκευμάτων. 

16. Την από 9.12.2004 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του ΙΚΥ οικ.έτους 2004, ΚΑΕ 0261, 
ποσό 99.000 ευρώ, αποφασίζουμε: 

1. Εγκρίνουμε την υπερωριακή εργασία: 

Για σαράντα (40) υπαλλήλους ΙΔΑΧτου Ιδρύματος Κρα¬ 
τικών Υποτροφιών (ΙΚΥ), μέχρι είκοσι (20) ώρες το μήνα ο 
καθένας, πλέον των νομίμων ορίων υπερωριακής απα¬ 
σχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευση της στην Εφημερίδατης Κυβερνήσεως και 
μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2004 

Ο Γ ενικός Γ ραμματέας 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

-♦- 

Αριθ. 317248 (6) 

Καθιέρωση υπερωριακής εργασίας και κατανομή αυτής 
στο τακτικό προσωπικό του Γεωτεχνικού Επιμελητηρί¬ 
ου Ελλάδος (ΓΕΩΤΈΈ.) Ν.Π.Δ.Δ. για το β' εξάμηνο 
του έτους 2004. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Τις διατάξεις του άρθρου 29Ατηςπαρ. 2του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 
137/Α726.7.1985) όπως αυτό προστέθηκε με το άρθρο 27 
του Ν. 2081/1992 (ΦΕΚ 154/Α71992) και αντικαταστάθηκε 
μετοάρθρο 1 παρ. 2ατου Ν. 2469/1997 (ΦΕΚ38/Α71997). 

β) Του Π.Δ. 402/88 (ΦΕΚ 187/τ. Α726.8.1988) «Οργανι¬ 
σμός Υπουργείου Αγροτικής Ανάπτυξης και Τροφίμων» 
όπως τροποποιήθηκε και συμπληρώθηκε μεταγενέστε¬ 
ρα. 

γ) Του Ν.Δ. 943/1971 (ΦΕΚ 141/τ.Α/17.7.1971) «Περί 
ιδρύσεως Γεωτεχνικού Επιμελητηρίου Ελλάδος» όπως 

συμπληρώθηκε με αυτές του Ν. 1474/1984 (ΦΕΚ 128/τ. 
Α'/17.9.1984). 

δ) Του άρθρου 16 του Ν. 3205/2003 (ΦΕΚ 297/τ. Α'/ 
23.12.2003) «Μισθολογικές ρυθμίσεις λειτουργών και 
υπαλλήλωντου Δημοσίου, Ν.Π.Δ.Δ. και ΟΤΑ και άλλες συ¬ 
ναφείς διατάξεις». 

2. Το αριθ. πρωτ. 3676/24.11.2004 έγγραφο του Γεωτε¬ 
χνικού Επιμελητηρίου Ελλάδος και το απόσπασμα πρα¬ 
κτικού του Διοικητικού του Συμβουλίου της 18.11.2004, 
αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας και κατανέμουμε σε εννέα (9) τακτικούς υπαλ¬ 
λήλους του Γεωτεχνικού Επιμελητηρίου Ελλάδος (5 της 
κατηγορίας ΠΕ, 2 της κατηγορίας ΤΕ, 1 της κατηγορίας 
ΔΕ και 1 της κατηγορίας ΥΕ) που θα απασχοληθούν υπε- 
ρωριακάτο β’ εξάμηνο του έτους 2004, 540 ώρες, ήτοι 60 
ώρες για κάθε υπάλληλο, για την εφαρμογή του Προε¬ 
δρικού Διατάγματος 344/2000 «Άσκηση του επαγγέλμα¬ 
τος του Γ εωτεχνικού» και τη χορήγηση των προβλεπόμε- 
νων σ’ αυτό αδειών άσκησης του επαγγέλματος και δελ¬ 
τίων ταυτότητας γεωτεχνικού, καθώς και την τήρηση - 
ενημέρωση του μητρώου απασχόλησης των γεωτεχνικών 
- μελώντου. 

2. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδομά¬ 
δας ανάλογα με τις υπηρεσιακές ανάγκες, μετά το πέρας 
του κανονικού ωραρίου και μέχρι 22ας ώρας. 

3. Για την παραπάνω υπερωριακή απογευματινή απα¬ 
σχόληση καταβάλλεται αποζημίωση σύμφωνα με τις δια¬ 
τάξεις του άρθρου 16του Ν. 3205/2003. 

4. Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης ορίζεται ο Διευθυντής του ΓΕΩΤ.Ε.Ε. 

5. Η πραγματοποίηση των παραπάνω ωρών υπερωρια- 
κής απασχόλησης βαρύνει τις πιστώσεις του προϋπολο¬ 
γισμού εξόδωντου Γεωτεχνικού Επιμελητηρίου Ελλάδος 
έτους 2004 με Κ.Α. 0261 και θα ανέλθει στο ποσό των 2480 
ευρώ περίπου για το β' εξάμηνο του έτους 2004. 

6. Κάθε λεπτομέρεια για την εφαρμογή της απόφασης 
αυτής θα ρυθμίζεται από τον Διευθυντή του ΓΕΩΤ.Ε.Ε. 

7. Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 71105 (7) 

Καθιέρωση υπερωριακής εργασίας και κατανομή αυτής 
σε υπαλλήλους του Υπ. Αγροτικής Ανάπτυξης και Τρο- 
φίμων με σχέση εργασίας I. Δ. αορίστου χρόνου. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόιμη: 

1. Τις διατάξεις του άρθρου 29ατης παρ. 2 του Ν. 1558/ 
1985 «Κυβέρνηση και Κυβερνητικά Όργανα» (Φ.Ε.Κ. 137/ 
Α'/26.7.1985) όπως αυτό προστέθηκε με το άρθρο 27 του 
Ν. 2081 (Φ.Ε.Κ. 154/Α/1992) και αντικαταστάθηκε με το 
άρθρο 1 παρ. 2ατου Ν. 2469/1997 (Φ.Ε.Κ. 38/Α71997). 


2. Το Π.Δ. 402/1988 «Οργανισμός Υπουργείου Γεωρ¬ 
γίας» όπως τροποποιήθηκε μεταγενέστερα. 

3. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δι»ιμοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» που δημοσιεύτηκε στο Φ.Ε.Κ. 
297/Α7 

4. Την υπ’ αριθ. 2/7093/0022 15.5.2004 Κ.Υ.Α. (Φ.Ε.Κ. 
215/Β75.2.2004) σχετικά με την επέκταση των διατάξεων 
του Ν. 3205/2003 στο προσωπικό με σχέση εργασίας 
ιδιωτικού δικαίου που απασχολείται στο Δημόσιο, 
Ν.Π.Δ.Δ. και Ο.Τ.Α.. 

5. Τις επείγουσες ανάγκες της Δ/νσης Διοικητικού που 
πρέπει να αντιμετωπιστούν με την καθιέρωση υπερωρια- 
κής εργασίας. 

6. Το γεγονός ότι από τιην προώθηση της απόφασης αυ¬ 
τής προκαλείται δαπάνη 1.600,00 ευρώ, η οποία θα βαρύ¬ 
νει τις πιστώσεις του Τακτικού Προϋπολογισμού, Φ. 
29/110 και Κ. Α. Ε. 0511. 

7. Το από 7.12.2004 υπηρεσιακό σημείωμα της Δ/νσης 
Διοικητικού για την έγκαιρη έγκριση υπερωριακής απα¬ 
σχόλησης κατά το χρονικό διάστημα 1.11.2004 έως 
31.12.2004. 

8. Την αριθ. 4704/18.11.2004 απόφαση του Υπουργείου 
Απασχόλησης και Κοινωνικής Προστασίας (Φ.Ε.Κ. 1738/ 
Β725.11.2004) «Σχετικά με έγκριση υπερωριακής απα¬ 
σχόλησης πλέον των νομίμων, για 2 (δύο) μισθωτούς Ι.Δ. 
του Υπ. Αγροτικής Ανάπτυξης και Τροφίμων», αποφασί¬ 
ζουμε: 

Κρίνουμε απαραίτητη την καθιέρωση υπερωριακής ερ¬ 
γασίας σε 2 (δύο) υπαλλήλους Ι.Δ. αορίστου χρόνου της 
Δ/νσης Διοικητικού και ορίζουμε τις ώρες αυτής σε 200, 
σε βάρος των πιστώσεων του τακτικού Προϋπολογισμού 
Φ. 29/110 και Κ.Α.Ε. 0511: 

1. Για τους υπαλλήλους Ι.Δ. αορίστου χρόνου της 
Δ/νσης Διοικητικού του Υπουργείου Αγροτικής Ανάπτυ¬ 
ξης και Τροφίμων που θα απασχοληθούν, με την εκκαθά¬ 
ριση αρχείων-τακτοποίηση Φ. Ε. Κ. και άλλων παρόμοιων 
εργασιών. 

Το σύνολο των ωρών για τηνπαραπάνω υπερωριακή ερ¬ 
γασία είναι 200 ώρες και η συνολική δαπάνη 1.600,00 ευ¬ 
ρώ για το χρονικό διάστημα 1.11.2004 έως 31.12.2004. Η 
σχετική δαπάνη καλύπτεται από τον Φ 29/110, Κ.Α.Ε. 
0511. Ο αριθμός των υπαλλήλων που θα συμμετάσχουν 
στο παραπάνω πρόγραμμα είναι 2 για 100 ώρες συνολικά 
ο καθένας και δαπάνη 1.600,00 ευρώ. 

2. Η υπερωριακή απασχόληση θα πραγματοποιηθεί κα¬ 
τά το χρονικό διάστημα 1.11.2004 έως 31.12.2004. 

3. Η προϋπολογιζόμενη δαπάνη θα είναι μέσα στα όρια 
των εγκεκριμένων πιστώσεων του Τακτικού Προϋπολογι¬ 
σμού οικονομικού έτους 2004. 

4. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδομά¬ 
δας μετά το πέρας του κανονικού ωραρίου και μέχρι 22ας 
ώρας. Υπεύθυνοι για την παρακολούθηση και τον έλεγχο 
της πραγματικής προσφοράς της προαναφερόμενης ερ¬ 
γασίας θα είναι οιπροϊστάμενοιτωντμημάτων, στα οποία 
ανήκουν οι απασχολούμενοι υπάλληλοι. 

5. Συμμετοχή στις ανωτέρω υπερωρίες δεν θα έχουν 
όσοι υπάλληλοι βρίσκονται σε κανονική ή αναρρωτική 
άδεια και όσοι είναι αποσπασμένοι σε άλλες υπηρεσίες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ισχύς της απόφασης αυτής αρχίζει ένα (1) μήνα πριν 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. ΟΙΚ. 72752/6232 (8) 

Οικονομική ενίσχυση των οδηγών επιβατικών αυτοκινή¬ 
των δημόσιας χρήσης για τις γιορτές των Χριστουγέν¬ 
νων έτους 2004. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 22του Ν. 3109/2003 (Α'38) «Ρύθμιση θε¬ 
μάτων επιβατηγών δημόσιας χρήσης αυτοκινήτων και άλ¬ 
λες διατάξεις». 

2. Του άρθρου 29/Ατου Ν. 1558/1985 «Κυβέρνηση και 
Κυβερνητικά Όργανα» (Α' 137) όπως προστέθηκε το άρ¬ 
θρο αυτό με το άρθρο 27 του Ν. 2081/1992 (Α' 154). 

3. Τηνυπ’ αριθμ. 18674/4176/26.3.2004 (Β'535) απόφα¬ 
ση του Πρωθυπουργού και του Υπουργού Μεταφορών 
και Επικοινωνιών «Ανάθεση αρμοδιοτήτων του Υπουργού 
Μεταφορών και Επικοινωνιών στον Υφυπουργό Μεταφο¬ 
ρών και Επικοινωνιών». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Την ανάγκη οικονομική ενίσχυσης, ένεκα των εορτών 
των Χριστουγέννων, των οδηγών Ε.Δ.Χ. αυτοκινήτων, 
αποφασίζουμε: 

Για το χρονικό διάστημα από 18.12.2004 έως 7.1.2005 
σε κάθε περίπτωση μίσθωσης επιβατικού αυτοκινήτου 
δημόσιας χρήσης με ή χωρίς μετρητή σε ολόκληρη τη χώ¬ 
ρα, να καταβάλλεται από το μισθωτή στον οδηγό του αυ¬ 
τοκινήτου ποσόν 0,90 ευρώ παραπάνω από ότι γράφει ο 
μετρητής ή για κάθε διαδρομή του αυτοκινήτου, κατά πε¬ 
ρίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2004 

Ο ΥΦΥΠΟΥΡΓΟΣ 

ΑΝ.ΝΕΡΑΝΤΖΗΣ 
-♦- 

Αριθ. 5421.5/29/04 (9) 

Καθορισμός ύψους επιδομάτων οίκοι περίθαλψης,ασθέ¬ 
νειας, λουτροθεραπείας και τοκετού που παρέχει ο Οί¬ 
κος Ναύτου σε ασφαλισμένους του. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 15 και παρ. 6 του 
άρθρου 19 του ΠΔ 894/1981 «Περί της παρεχομένης εις 
τους ησφαλισμένους του Οίκου Ναύτου Προστασίας» (Α' 


226) όπως αυτές αντικαταστάθηκαν αντίστοιχα από τις 
διατάξεις των άρθρων 13 και 17 του ΠΔ 296/1985 (Α' 109). 

2. Τις διατάξεις του εδαφ. (α) της παρ. 3 του άρθρου 22 
του Ν. 2362/1995 «Περί Δημοσίου Λογιστικού, ελέγχου 
των δαπανών του Κράτους κ.λπ.» (Α' 247). 

3. Τις διατάξεις του άρθρου 4 του ΠΔ 79/1990 «Περί 
τροποποίησης Οργανισμού Υπουργείου Οικονομικών και 
Οργανισμού Νομαρχιών» (Α'37). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154), 
όπως αντικαταστάθηκε από το άρθρο 1 παρ. 2α του Ν. 
2469/1997 (Α'38). 

5. Τις διατάξεις του ΠΔ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας & Οικονομικών» (Α'57). 

6. Την αριθμ. 14650/ΔΙΟΕ 85/17.3.2004 Κοινή Απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

7. Τις αποφάσεις της αριθμ. 4692/09/12.5.2004 (θέματα 
Ιο και 9ο) συνεδρίασης του Διοικητικού Συμβουλίου του 
Οίκου Ναύτου. 

8. Το γεγονός ότι με την απόφαση αυτή προκαλείται δα¬ 
πάνη 6.944.000,00 ευρώ σε βάρος του προϋπολογισμού 
εξόδων του Ο.Ν. έτους 2004 ΚΑΕ 0681-0674-0685 στον 
οποίο έχουν εγγράφει οι σχετικές πιστώσεις, αποφασί¬ 
ζουμε: 

1. Καθορίζουμε το ύψος των παρακάτω αναγραφομέ- 
νων επιδομάτων που χορηγεί ο Οίκος Ναύτου προς τους 
ασφαλισμένους του, ως εξής: 

(α) Επίδομα οίκοι περίθαλψης, 110,00 ευρώ, μηνιαίως 

(β) Επίδομα ασθένειας εγγάμου, 260,00 ευρώ, μηνιαί¬ 
ως. 

(γ) Επίδομα ασθένειας αγάμου, 190,00 ευρώ, μηνιαίως. 

(δ) Επίδομα λουτροθεραπείας, 160,00 ευρώ, εφάπαξ. 

(ε) Επίδομα φυσιολογικού τοκετού, 850,00 ευρώ, εφά¬ 
παξ. 

(στ) Επίδομα τοκετού με χειρουργική επέμβαση (καισα¬ 
ρική τομή), 1.150,00 ευρώ, εφάπαξ. 

2. Το επίδομα της περιπτώσεως (α) καταβάλλεται σε 
ασφαλισμένους που πάσχουν από χρόνιες ασθένειες 
όπως αυτές καθορίζονται στο άρθρο 13 του Π.Δ. 296/ 
1985 κατόπιν γνωματεύσεως της Υγειονομικής Επιτρο¬ 
πής Οίκου Ναύτου (Υ.Ε.Ο.Ν.). 

Το επίδομα των περιπτώσεων (β) και (γ) καταβάλλεται 
στους ναυτικούς που λόγω ασθένειας έχουν καταστεί ανί¬ 
κανοι προς εργασία, της ανικανότητας βεβαιουμένης από 
ελεγκτή γιατρό του Ο.Ν. εγκρινομένης από την Υγειονο¬ 
μική Υπηρεσία Οίκου Ναύτου (ΥΥΟΝ). 

Τα λοιπά επιδόματα και έξοδα καταβάλλονται στους δι¬ 
καιούχους με την προσκόμιση στον Οίκο Ναύτου των 
απαιτουμένων για κάθε περίπτωση δικαιολογητικών. 

3. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Δεκεμβρίου 2004 

οι ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 5421.5/28/04 (10) 

Καθορισμός ύψους μηνιαίου εξωιδρυματικού επιδόμα¬ 
τος ετών 2004 - 2005 για τους ασφαλισμένους Ο.Ν. 
που πάσχουν από Τετραπληγία - Παραπληγία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 9 του άρθρου 15 του ΠΔ 894/ 
1981 «Περί της παρεχόμενης εις τους ησφαλισμένους 
του Οίκου Ναύτου Προστασίας» (Α' 226) όπως αντικατα- 
στάθηκε με το άρθρο 13 του ΠΔ 296/1985 (Α' 109). 

β. Τις διατάξεις του άρθρου 42 του Ν. 1140/1981 «Περί 
τροποποιήσεως και συμπληρώσεως του Ν. 4169/1961 
«Περί Γεωργικών Κοινωνικών Ασφαλίσεων» και άλλων τι- 
νών διατάξεων» (Α' 68). 

γ. Τις διατάξεις του εδαφίου (α) της παρ. 3 του άρθρου 
22 του Ν. 2362/1995 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» (Α' 247). 

δ. Τις διατάξεις του άρθρου 4του ΠΔ 79/1990 «Τροπο¬ 
ποίηση διατάξεων των Π.Δ. 284/1988 «Οργανισμός 
Υπουργείου Οικονομικών» (Α'128) και 551/1988 «Οργανι¬ 
σμός Νομαρχιών (Οργάνωση Οικονομικών Υπηρεσιών)» 
(Α' 259) (Α'37). 

ε. Τις διατάξεις του ΠΔ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

στ. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154), 
όπως αντικαταστάθηκε από το άρθρο 1 παρ. 2α του Ν. 
2469/1997 (Α'38). 

ζ .Την αριθμ. 14650/ΔΙΟΕ 85/17.3.2004 Κοινή Απόφαση 
του Πρωθυπουργού και του Υπουργού Οικονομίας & Οι¬ 


κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

η. Την απόφαση της αριθμ. 4701/18/4.8.2004 (θέμα 2ο) 
συνεδρίασης του Διοικητικού Συμβουλίου του Οίκου 
Ναύτου. 

θ. Το γεγονός ότι με την απόφαση αυτή προκαλείται δα¬ 
πάνη περίπου 3.777.675,00 ευρώ για το 2004 και 
3.987.665,00 ευρώ για το 2005 οι οποίες θα βαρύνουν 
αντίστοιχα τον προϋπολογισμό εξόδων του Ο.Ν. οικονο¬ 
μικού έτους 2004 στον οποίο έχουν εγγράφει οι σχετικές 
πιστώσεις (ΚΑΕ 0681) και του οικονομικού έτους 2005 
στον οποίο θα εγγραφούν οι αναλογούσες πιστώσεις, 
αποφασίζουμε: 

1. Καθορίζουμε για τα έτη 2004 και 2005 το ύψος του 
εξωιδρυματικού επιδόματος, που καταβάλλει ο Οίκος 
Ναύτου στους ασφαλισμένους του που πάσχουν από τε- 
τραπληγία-παραπληγία, ως εξής: 

Από 1.1.2004 έως 31.8.2004 στο ποσό των 484,40 ευρώ. 

Από 1.9.2004 έως 31.12.2004 στο ποσό των 500,20 ευ¬ 
ρώ. 

Από 1.1.2005 έως 31.8.2005 στο ποσό των 511,20 ευρώ. 

Από 1.9.2005 έως 31.12.2005 στο ποσό των 528,20 ευ¬ 
ρώ. 

2. Το ύψος του ανωτέρω επιδόματος είναι ίσο με το 
20πλάσιο του ημερομισθίου του ανειδίκευτου εργάτη 
όπως αυτό έχει καθορισθεί από την Εθνική Γ ενική Συλλο¬ 
γική Σύμβαση Εργασίας και ισχύει για τα έτη 2004 και 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Δεκεμβρίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝ. Κ. ΚΕΦΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιΙΙρ: νννννν.θί.ςΐΓ - θ-ιγιηΠ: \λ/θ 6 ιτιη 51 θγ @ θί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

θυτο, προσαυξανόμενη κατά 0,20 ΘυιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 




Σε μορφή Οϋ: 






Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΐΌΐη και μέχρι 100 σελίδες σε 5 θυιΌ προσαυξανόμενη 


κατά 1 θιιιό ανά 50 σελίδες. 

Η τιμή πώλησης σε μορφή σά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίοχ :210- 9472556 ϊπΙθΓηθΙ : Κι(Ιρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 ΐην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































